open-index/open-wikipedia-markdown huggingface dataset:
Aage Rundberget

**Aage Rundberget** (født 19. januar 1947) er en norsk dommer og embetsmann.

Han vokste opp i Våler, Hedmark, og har fire søsken; Roald, Grete, Betty og Gisle. Han tok cand.jur. graden ved Universitetet i Oslo i 1971. Han arbeidet som embetsmann i Justisdepartementet og Statskonsult før han ble dommer. Han var dommerfullmektig i Voss og konstituert dommer i Bergen byrett. 

Fra 1986 til 1993 var han fylkesrådmann i Sør-Trøndelag fylkeskommune. Han ble deretter dommer i Frostating lagmannsrett. Fra 1998 til 2000, mens Fylkesmannen i Sør-Trøndelag, Kåre Gjønnes, var landbruksminister i den første regjeringen Bondevik, var Rundberget konstituert fylkesmann. I 2009 ble han utnevnt som førstelagmann i Frostating lagmannsrett. Rundberget ble pensjonist i 2014 og har deretter hatt noen offentlige verv.

Han har to sønner, samboer Grete Haug  og to stedøtre. Han bor på Bakklandet i Trondheim.

## Referanser


## Kilder
* A b Naterstad, Svanhild (1. februar 2003). «Sivilisert seigmann". Adresseavisen.
* Kontor Statsministerens (17. april 2009). «Offisielt frå statsrådet 17. april 2009». Government.no.
Poulsbo

**Poulsbo** er en by i delstaten Washington i USA. Byen ligger ved Liberty Bay i Kitsap County. Beregnet folkemengde for 2014 var .

Poulsbo ble grunnlagt av norske og andre skandinaviske nybyggere på 1880-tallet. I 1882 var 90 % av innbyggerne norske og norsk språk var vanlig til ut i 1920-årene.

Under andre verdenskrig ble det bygget arbeiderboliger for arbeidere ved verftet Puget Sound Naval Shipyard sør for byen og befolkningen i Poulsbo ble mer enn tredoblet over en kort periode.

## Referanser


## Eksterne lenker
*
Skjold Idrettslag

**Skjold Idrettslag** (stiftet i 1960) er et idrettslag i Tysvær kommune i Rogaland. Klubben har omtrent 600 medlemmer og er blant de største breddeklubbene i Tysvær. Klubbens nedslagsfelt er i bygdene Aksdal, Grinde og Skjoldastraumen. Blant aktivitetene i idrettslaget er fotball størst, har også håndball og allidrett for unger fra 4 til 8 år.

## Fotball
Herrenes A-lag spilte i 2012-sesongen i 3. divisjon.

### Tabell

## Eksterne lenker
*
Riple

**Riple** er en gård i Fana bydel i Bergen kommune. Gården ligger øst for Totlandsgårdene ved enden av Totlandsveien.

## Navn
Navnet kommer trolig av det norrøne *ripill* som tyder «strimmel» eller «band» etter plasseringen på en langstrekt høyde. 

## Historie
Gården lå i mellomalderen til Munkeliv kloster og ble etter reformasjonen krongods. I 1661 ble gården kjøpt av generaltollforvalter Herman Garmann. I 1690 tok bøndene på gården selv over eierskapet. 

Her er fremdeles gårdsdrift. 

## Geografi
Gården er langstrekt og strekker seg fra Ystafjellet (329 moh) i sør og nordover til toppen av Ulvursfjellet (677 moh). I vest ligger Totlandsfjellet (546 moh).

Gården grenser til Øvre og Nedre Totland i vest, Hedno i sørvest, Gimmeland i sør, Frotveit i øst og Bontveit i nordøst. 

## Kilder
*Bergenskart - stednavnskart 

## Eksterne lenker
* Bergen byleksikon på nett, om Riple
Fredrikstad Kunstforening

**Fredrikstad Kunstforening** ble etablert 7. mai 1875, og holder til i Prestegården i Fredrikstad. Foreningen arrangerer regelmessige utstillinger og medlems kvelder med foredrag. 

Fredrikstad Kunstforening har vært en aktiv kulturformidler i byen siden etableringen 1875, og har formidlet utstillinger og arbeider av kjente norske kunstnere som: Amaldus Nielsen, Hans Gude, Asta Nørregaard, Gerhard Munthe og Erik Werenskiold. Herman Hebler og Odd Skullerud er eksempler på kjente Fredrikstad kunstnere som har holdt utstillinger her. 

I anledning Fredrikstads 400-årsjubileum i 1967 ble utstilling Internasjonal Fargegrafikk avholdt. Utstillingen besto av 60 internasjonalt anerkjente kunstnere, og var et initiativ som i samarbeid med Ulla og Herman Hebler ble til den 1. Norske Internasjonale Grafikkbiennale i 1972. Senere kjent som den Norske Internasjonale Grafikk Triennale (fra og med 1989).

## Se også
* Kunstforening 

## Eksterne lenker
* Fredrikstad kunstforenings. Besøkt okt 2010
* Kunstnerforbundet. Besøkt okt 2010
Midttunelva

**Midttunelva** (også skrevet **Midtunelva**) er ei elv i Gulen kommune i Sogn og Fjordane. Den begynner som flere strie fjellbekker som løper sammen ved Midttundalsstølen innerst i Midttundalen. Derfra renner elva i sørlig og senere vestlig retning til den munner ut i Midttunvågen en kilometer nordøst for kommunesenteret Eivindvik. Elva er 6,1 kilometer lang, og har et nedbørfelt på . Middelvannføringen ved munningen er .

En stor del av nedbørsfeltet består av lavereliggende skogsområder. Øst for Midttunvatnet ligger et større myrområde. Nedenfor Midttunvatnet går elva gjennom et trangt juv, før dalen vider seg ut i den nederste delen av vassdraget, hvor det er bebyggelse og jordbruksområder.  Det er ingen større innsjøer i Midttunelvas nedbørsfelt. I en sidebekk nord for Midttunvågen ligger Svartevatnet, som er drikkevannskilde for Eivindvik. 

Vassdraget er påvirket av sur nedbør og har et høyt innhold av aluminium. Det har vært kalket ved Midttunvatnet hvert år siden 1992. Elva er generelt næringsfattig og har et lavt innhold av organiske stoffer. De nederste delene er imidlertid påvirket av kloakk og landbruk, og spesielt på høsten er både næringsinnholdet, tarmbakterieinnholdet og innholdet av organiske stoffer høyt. Innholdet av metaller er imidlertid lavt.

## Referanser
Reisen til Papua Ny-Guinea

***Reisen til Papua Ny-Guinea*** er en dokumentarfilmen fra 2002, om en norsk småbarnsfamilie som bosatte seg blant Umanakainafolket, i den lille landsbyen Bonenepi på Papua Ny-Guinea i 1979, og ble boende i 20 år.

Ingjerd og Sigmund Evensen reiste til Papua Ny-Guinea i 1979 med to småbarn, og slo seg ned hos det Umanakainafolket, som bare talte rundt 2500 mennesker. Folkegruppen levde svært isolert; de omkringliggende stammene kalte det bare Gwedena-folket – Gwedena kan oversettes som «ingenting». Familien fant først ut senere ut at folket selv kalte seg Umanakaina, og det var også deres språk.

Senere fløy familien inn med helikopter. Umanakainerne skal ha trodd at det var deres bleke forfedre som ankom. Familien Evensen bodde i landsbyen Bonenepi til og fra i totalt 20 år. De lærte seg språket, utviklet et skriftspråk for Umanakainafolket, og oversatte Det nye testamentet sammen med umanakainerne.

Filmen bygger på 8mm-filmopptak gjort av familien selv gjennom hele perioden. Dokumentarfilmen fra 2002 avslutter med å vise innvielsen av ferdigtrykte nytestamenter fra Gjøvik og et evig farvel mellom Umanakainafolket og familien Evensen i 1999. Umanakainafolket slaktet 60 griser til festen.

Den 55 minutter lange dokumentaren ble produsert av TV Inter og vist på TV 2 i 2002. Den distribueres av Wycliffe bibeloversettere. Regissør og produsent er Thomas Dubourcq.

## Referanser
Totlandsveien

**Totlandsveien** er en vei fra Ulsmåg til Totland og Riple i Fana bydel i Bergen kommune. Veien går sørøstover fra Hardangerveien til Riple. Veien er i overkant av 7 km lang og store deler av veien er en del av fylkesvei 183, samt en liten del av fylkesvei 184. Bilveien stopper ved Riple, men Totlandsvegen holder frem som grusvei/skogsvei over Ytstefjellet til Bontveitveien ved Grimseid. 

Veien passerer gjennom Ulsmåg, Kirkebirkeland, Myrdal, Ljosvold, Fjellbirkeland, Nedre og Øvre Totland og Riple. Navnet ble vedtatt i 1947 og er kalt opp etter Totlandsgårdene. Området ved Totland og Riple er et mye nyttet hytteområde med skiterreng. 

Langs veien ligger Ulsmåg skole og Riple skole. 

## Knutepunkt
* Fv185 Hardangerveien
*  (18 m) Fv550 over Hardangerveien
* Sidevei mot nordøst (130 m)
*  Øvsttunveien
* Avkjørsel Øvsttunbrekka
* Sidevei mot nordøst (200 m)
* Sidevei mot sørøst (80 m)
* Avkjørsel Stemmelia
*  Ulsmågskaret
* Avkjørsel Ulsmågåsen
* Avkjørsel sidevei av Ulsmågvegen 
* Sidevei mot sør (60 m)
* Sidevei mot sør (100 m)
* Ulsmåg skole
* Avkjørsel Fv184 Ulsmågveien
* Sidevei mot sør (100 m)
* Avkjørsel Fv184 Elvenesveien
* Avkjørsel Dyngelandsveien
* Sidevei mot øst (200 m) til Kvernhushaugen
* Avkjørsel Birkelandsbotn
* Sidevei mot nordøst (170 m)
* Tursti langs sør- og østsiden av Myrdalsvatnet (1,6 km)
* Avkjørsel Bjøllebotn
* Sidevei mot nord (90 m)
* Sidevei mot sørvest (60 m)
* Sidevei mot nordøst (60 m)
* Gangsti til tursti ved Myrdalsvatnet. 
* Sidevei mot vest (120 m)
* Sidevei mot sør (700 m) til gården Ljosvoll
* Sidevei mot vest (70 m)
* Sidevei mot sørvest (350 m)
*  (20 m)
* Sidevei mot nord (350 m)
* Sidevei mot sørøst (370 m)
* Sidevei mot nord (240 m)
* Sidevei mot nord (450 m) til gården Fjellbirkeland
* Sidevei mot nordvest (80 m)
* Sidevei mot nord (60 m)
* Sidevei mot sørvest (120 m)
* Sidevei mot nordøst (170 m)
* Sidevei mot nordøst (80 m)
* Sidevei mot sørøst (700 m). Her ligger skytebane og forsamlingshus.  
* Sidevei mot sørvest (500 m). 
* Sidevei mot nord (80 m)
* Sidevei mot nord (120 m)
* Sidevei mot nord (470 m) ved Nedre Totland. 
* Sidevei mot sør (130 m)
* Sidevei mot nord (160 m)
* Riple skole
* Sidevei mot vest og så nord (300 m)
* Sidevei mot vest (60 m)
* Sidevei mot nordøst (1,1 km) til Øvre Totland
* Snuplass og sideveier mot nordøst (560 m) og mot sørøst (450 m). Den sørøstligste sideveien holder frem som tursti/skogsvei over til Bontveitveien ved Gimmestad.

## Kilder
*Nasjonal vegdatabank 

## Eksterne lenker
* Bergen byleksikon på nett, om Totlandsvegen
Koloratursopran

**Koloratursopran** er sopransangere som har spesialisert seg på musikk med hurtige løp og tonesprang, framfor alt i høye registre eller roller som krever en slik stemme. Begrepet koloratur brukes om utbroderte melodier med mye forsiringer.   

Man skiller mellom *dramatisk* og *lyrisk* koloratursopran.

## Dramatisk koloratursopran
En koloratursopran med stor fleksibilitet i passasjer i det høye registeret og som likevel har en kraftig stemme som kan sammenlignes med en spinto eller dramatisk sopran. Dramatiske koloraturer når gjerne fra H3 til F6. 

### Noen eksempler på roller
* W.A. Mozart, *[[Tryllefløyten]]:* Nattens dronning
* W.A. Mozart, *[[Bortførelsen fra seraillet]]:* Konstanze
* Otto Nicolai, *[[De lystige koner i Windsor]]:* Frau Fluth
* Gaetano Donizetti, *[[Lucia di Lammermoor]]:* Lucia 
* Giuseppe Verdi, *[[Nabucco]]:* Abigaille
* Bernd Alois Zimmermann: *Die Soldaten:* Marie

### Kjente sangere
* Maria Callas
* Edita Gruberová
* Joan Sutherland
* Sumi Jo

## Lyrisk koloratursopran
En svært livlig, lys stemme med høy tessitura som er i stand til å utføre hurtige vokale koloraturer. Toneintervallet er omtrent C4 – F6. Sangere med noe varmere stemme kalles iblant for *soprano leggiero*.

### Noen eksempler på roller
* Giuseppe Verdi, *[[Rigoletto]]:* Gilda
* Ruggero Leoncavallo, *[[Pagliacci]]:* Nedda
* Charles Gounod,  *[[Roméo et Juliette]]*: Juliette (Julie i *Romeo og Julie*)
* Richard Strauss, *[[Ariadne på Naxos]]:* Zerbinetta
* Gioacchino Rossini, *[[Barbereren i Sevilla]]:* Rosina (egentlig skrevet for koloratur-mezzosopran, i nyere tid ofte omvandlet til et koloratursopran-parti.)
* Jacques Offenbach, *[[Hoffmanns eventyr]]:* Olympia
* Johann Strauss d.y., *[[Flaggermusen]]:* Adele

### Kjente sangere
* Ruth Ann Swenson
* Kathleen Battle (soprano leggiero)
* Lucia Popp
* Jenny Lind

## Referanser


## Lytteeksempler
* Dramatisk koloratur: Beverly Sills; Violetta fra *[[La traviata]]*
* Dramatisk koloratur: Joan Sutherland; Violetta fra *[[La traviata]]*.
* Lyrisk koloratur: Joan Sutherland; Marie fra *La fille du régiment*
*  Spinto sopran: Joan Sutherland; Mimi fra *[[La bohème]]*
* Lyrisk sopran: Beverly Sills; Hannah fra *[[Den glade enke]]*
Svardalselva

**Svardalselva** er ei elv i Gulen kommune i Sogn og Fjordane. Vassdraget ligger helt vest på fastlandet i Gulen, og drenerer de sentrale deler av halvøya mellom Brandangersundet i vest, Eidsfjorden i øst og Gulafjorden i nord. Det domineres av de to innsjøene Svardalsvatnet (29 moh) og det nedenforliggende Langevatnet (13 moh). Selve Svardalselva renner mellom Svardalsvatnet og Langevatnet, og fortsetter (under navnet Tverrelva) til Litlevatnet og derfra videre til munningen i Brandangersundet ved Eidssaga. Vassdraget er 11,3 kilometer langt, med et nedbørfelt på . Middelvannføringen ved munningen er .

Landskapet i nedbørfeltet domineres av relativt lavtliggende skogs- og myrområder. Det er bebyggelse og jordbruksområder ved Svardalen, som ligger mellom de to innsjøene, mens det er sparsomt med bebyggelse i de øvre og nedre delene av vassdraget.

## Fiske
Det er organisert fiskekortsalg i Svardalsvatnet og Langevatnet.

Fiskebestandene i vassdraget ble på slutten av 1900-tallet sterkt skadd som følge av sur nedbør, og bestanden av røye i begge innsjøene gikk tapt på 1980-tallet til tross for gode gyteforhold. Bestanden av aure var overtallig i Svardalsvatnet men god i Langevatnet. Bestanden av ørret i Svardalsvatnet ble redusert på 1980-tallet og ble i 1988 vurdert som «tynn», mens den i 1997 ble vurdert som «delvis god». Også i Langevatnet ble bestanden av ørret i 1990 vurdert som «god», til tross for at vassdraget var meget surt og hadde høyt innhold av aluminium. En forklaring kan være at både saltinnholdet og innholdet av organisk stoffer i vassdraget var høyt, noe som trolig bidro til å redusere giftvirkningen av aluminium og hindre salttap. For å bøte på forsuringsskadene ble det i 1992 satt igang bekkekalking ved Svardalsvatnet, mens vatnet ble fullkalket i årene 1994 – 2002. Kalkingen påvirket også det nedenforliggende Langevatnet, hvor det i tillegg også ble gjennomført bekkekalking på 90-tallet. Kalkingsprosjektet er nå avsluttet.

## Referanser
Glenja

**Glenja** er ei grend i Gulen kommune i Sogn og Fjordane. Den ligger på vestsida av Eidsfjorden, 5&nbsp;km sør-sørvest for Dalsøyra. Fv4 går gjennom grenda.

Navnet betyr sannsynligvis «glenne» – ei gresskledd åpning i en skog.

## Referanser
Kim Jae-hwan

**Kim Jae-hwan** (født 8. februar 1966), sørkoreansk håndballspiller som deltok i de olympiske leker 1988 i Seoul.
    
Jae-hwan vant en olympisk sølvmedalje i håndball under Sommer-OL 1988 i Seoul. Han var med på det sørkoreanske laget som kom på andreplass i håndballturneringen for menn bak Sovjetunionen

Det var tolv lag som deltok i turneringen. En innledende runde med to grupper med seks lag i hver. Sovjetunionen vant gruppe-A og Sør-Korea gruppe-B og de begge gruppevinnerne var kvalifisert for finalen. Den ble spilt 1. oktober 1988 og resultatet ble 32-25 til Sovjetunionen. Jae-hwan spilte alle seks kampene i turneringen og scoret 27 mål.
 
## OL-medaljer
*  1988  Seoul -  Sølv i håndball, menn  Sør-Korea

## Eksterne lenker
*
Aqua Farms

**Aqua Farms** er et selskap innen fiskeoppdrett som ble etablert i 1992 av Steinar Østerbø og Leidvin Sætre sammen med oppdrettsselskapet Herand Fisk.

Aqua Farms hadde på 1990- og begynnelsen av 2000-tallet flere konsesjoner både i Sogn og Fjordane og i Hordaland. I 2004 slo Aqua Farms seg sammen med eksportselskapet Aalesundfisk under firmanavnet Aalesundfisk ASA. I oktober 2005 kjøpte Pan Fish 90 prosent av aksjene i Aqua Farms for 485 millioner kroner. Ved salget kontrollerte Aqua Farms 16 oppdrettskonsesjoner og eide tre slakteri, to røykeri og et eksportselskap. I 2006 solgte Pan Fish slakteriet i Instefjorden til Florø-firmaet Slakteriet AS ved Ole Eilertsen. Instefjord-anlegget ble eget selskap med navnet Slakteriet Brekke AS.
Broddnabbedderkopp

**Broddnabbedderkopp** (*Mecynargus sphagnicola*) er en av edderkoppene i gruppen mattevevere og dvergedderkopper (Linyphiidae). 

## Utseende
Broddnabbedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Mecynargus'' (tysk)

## Eksterne lenker
* 
* Dvergedderkopper – edderkopper.net  (norsk)
Hopsdalenbrua

**Hopsdalenbrua** er en fritt frambygg-bro som leder europavei 39 over Hopsdalen i Masfjorden kommune i Hordaland. Broen er 165,5 meter lang.

## Se også
* Sandviktunnelen
* Jernfjelltunnelen
* Liste over broer i Norge
* Liste over broer i Norge etter lengde

## Referanser
Søgne Fotballklubb

**Søgne Fotballklubb** er en fotballklubb fra Søgne i Agder, som spiller sine hjemmekamper på Søgne Stadion.

## Tabell
A-laget for menn spiller 2025-sesongen i 4. divisjon.

## Eksterne lenker
*
Asdal

**Asdal** er en tettbebyggelse i Arendal kommune. Stedet ligger ca seks kilometer vest for Arendal sentrum, vest for Bjorbekk og øst for Lunderød. Sør for Asdal ligger Nidelva som skiller Asdal fra Røed.

Asdal skole ligger ikke på selve Asdal, men på Lunderød. 

Europavei 18 gikk tidligere igjennom Asdal, men ble lagt utenom da det ble bygget motorvei fra Rannekleiv til Longum på 1980-tallet. Idag er det fylkesvei 407 som går igjennom stedet, med fylkesvei 178 som avstikker over Nidelva på Hammeren bro, til fylkesvei 420 på Natvig.

## Næringsvirksomhet
Nidelv Båtbyggeri har eksistert ved Nidelv siden 1929. 

Stedet hadde en familiedrevet nærbutikk i over 60 år, med nye eiere de siste tre årene av driften før den ble nedlagt i 2018. Butikken var lenge en del av Joker-kjeden, men gikk ut av kjeden et par måneder før nedleggelsen. Siden har det vært gatekjøkken, frisør og asiatisk take-away i bygningen, som pr. 2024 står uten næringsvirksomhet. Høsten 2025 overtok MC-klubben Thorsmen MC Arendal deler av lokalet. 

Virksomheten Byggmester Asle Thorsen hadde tilhold i nabobygget til nærbutikken. I 2009 ble bedriften solgt til Betonmast, men i 2014 kjøpt tilbake. I 2022 slo virksomheten seg sammen med gjerstadfirmaet Haugholt Anleggs Service og dannet RA1 Gruppen, med underselskapene RA1 Bygg, RA1 Eiendom og RA1 Anlegg. Alle disse ble slått konkurs i 2024. I 2025 ble bygget solgt til bedriften Sørlandsbygg. 

## Referanser
Rahab (sjøuhyre)

**Rahab** forekommer som en betegnelse noen steder i Bibelen og det sies at Rahab er et havuhyre. (Job 9: 13; 26: 12; Jesaja 30: 7; Salme 87: 4) 

I Salme 87 nevnes Rahab sammen med blant annet Babylon, Filistea, Tyrus og Kusj. Rahab er derfor av mange antatt å være en allegorisk betegnelse på Egypt, som motarbeidet israelittene. 

I en jødisk tradisjon blir også Rahab hevdet å være et slags mytisk vesen.
Gulen Sparebank

**Gulen Sparebank** ble etablert i 1885 i Gulen i Sogn og Fjordane. I 1984 gikk Gulen Sparebank med i Sunnfjord Sparebank, som igjen ble fusjonert med andre banker i fylket til Sparebanken Sogn og Fjordane i 1988. 

I 1975 fikk banken en tomt på Kirkeneset i Eivindvik.

## Litteratur
* Elnes, K, *Gulen Sparebank 1886-1961*, Bergen 1961
* Midtun, Magnor *Med banken gjennom 100 år i Gulen*, Eivindvik 1986

## Eksterne lenker
* Bankens nettside, innfusjonert i Sparebanken Sogn og Fjordane
* Oversikt over sparebankstiftelser og fusjoner, fra fylkesarkivet.no
Jojakim (prest)

**Jojakim** var sønn av Josva, den første ypperstepresten etter det babylonske fangenskap.

Bibelen gir få opplysninger om ham. Jojakim overtok etter alt å dømme embedet etter sin far. Jojakim ble senere etterfulgt av sin sønn, Eljasjib.

## Referanser


## Kilder
*
Park Young-dae

**Park Young-dae** (født 9. juni 1964), sørkoreansk håndballspiller som deltok i de olympiske leker 1988 i Seoul og 1992 i Barcelona.

Young-dae vant en olympisk sølvmedalje i håndball under Sommer-OL 1988 i Seoul. Han var med på det sørkoreanske laget som kom på andreplass i håndballturneringen for menn bak Sovjetunionen.

Det var tolv lag som deltok i turneringen. En innledende runde med to grupper med seks lag i hver. Sovjetunionen vant gruppe-A og Sør-Korea gruppe-B og de begge gruppevinnerne var kvalifisert for finalen. Den ble spilt 1. oktober 1988 og resultatet ble 32-25 til Sovjetunionen. Young-dae spilte alle seks kampene i turneringen og scoret ett mål.
 
Fire år senere, under sommer-OL 1992 i Barcelona, spilte han alle seks kampene i turneringen og scoret ett mål. Sør-Korea kom på sjetteplass.

## OL-medaljer
*  1988  Seoul -  Sølv i håndball, menn  Sør-Korea

## Eksterne lenker
*
Alla andra får varann

**«Alla andra får varann»** er en svensk slagerlåt fra 1960, skrevet av Ulf Källquist og Åke Gerhard. Sangen vant Melodifestivalen og var Sveriges bidrag i Eurovision Song Contest 1960 der den endte på en tiendeplass. I den svenske finalen ble den fremført av Östen Warnerbring og Inger Berggren. Sveriges Radio Television besluttet imidlertid at Siw Malmkvist skulle fremføre sangen i Eurovison Song Contest, fordi hun ikke hadde fått fremføre «Augustin» i den internasjonale finalen året før.

## Eurovision Song Contest

«Alla andra får varann» ble fremført som andre bidrag om kvelden 29. mars 1960, etter Storbritannias Bryan Johnson med «Looking High, High, High» og før Luxembourgs Camillo Felgen med «So laang we's du do bast».

Da avstemningen var ferdig, hadde sangen fått fire stemmer, noe som ga den en delt tiendeplass med Danmark blant 13 deltakere.

## Innspillinger
Inger Berggren og Östen Warnerbring spilte inn sangen som b-siden til Warnerbrings singel «Vårens första flicka», utgitt i 1960 på platemerket Decca.

Den ble også utgitt som b-side til Inger Berggrens singel «Underbar, så underbar», utgitt på platemerket Knäppupp samme år. En versjon med Mona Grain ble utgitt på singel, også det i 1960, for platemerket Cupol.

Den ble spilt inn av Kjell Hansson i 2008 som B-siden til singelen «Med snabba vingslag».

## Norsk versjon
Arne Bendiksen har skrevet en norsk tekst. Den norske tittelen er «Alle andre får hverandre».

### Innspilling
*Sølvi Wang med Egil Monn-Iversens orkester. Utgitt på singelen Triola TN&nbsp;202 i 1960.

## Referanser


## Eksterne lenker
* Sverige i Eurovision Song Contest 1960
Spissnagleedderkopp

**Spissnagleedderkopp** (*Micrargus apertus*) er en av edderkoppene i gruppen mattevevere og dvergedderkopper (Linyphiidae). 

## Utseende
Spissnagleedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Micrargus'' (tysk)

## Eksterne lenker
* 
* Dvergedderkopper – edderkopper.net  (norsk)
Jeroboam II av Israel

**Jeroboam II** (hebraisk:  eller ‎; gresk: Ιεροβοάμ; latin: *Jeroboam*) var sønn og etterfølger av Joasj, og den 14. konge av kongeriket Israel som han styrte over i hele 41 år. Han var samtidig med Amasja  og Ussia, konger av Judea. Jeroboam II var en av de mer framgangsrike av Israels konger. Han var seiret over syrerne, skal ha erobret Damaskus, og utvidet Israel slik at landet fikk tilbake sine tidligere områder, «fra Lebo-Hamat til Araba-sjøen».

Bibelforskeren William F. Albright har datert Joakas' kongedømme til 786–746 f.Kr, men Edwin R. Thiele mener han var medregent av Joasj fra 793–782 f.Kr. og deretter enekonge fra 782 til 753 f.Kr.

## Framgangsrik periode
I 1910 avdekket den amerikanske arkeologen G. A. Reisner 63 potteskår med inskripsjoner i det kongelige palass i byen Samaria. Disse har senere blitt datert til tiden rundt kongedømmet til Jeroboam II. Inskripsjonene nevner kongeårene som strekker seg fra det 9. til det 17. året av hans styre. Disse *[[ostrakon]]*, selv om de er uanselige i seg selv, inneholder verdifull informasjon om alfabetet, språket, religionen og det administrative systemet i perioden, foruten å være en bekreftelse på Jeroboam II utenfor Bibelen.

De arkeologiske bevisene bekrefter den bibelske fortellingen om hans kongedømme som det mest framgangsrike som Israel til da hadde kjent. På slutten av 700-tallet f.Kr. var området til kongedømmet Israel det mest tettbebodde området i Midtøsten med en befolkning på rundt 350 000 mennesker. Denne framgangen var bygd på handelen med olivenolje, vin og muligens hester til markedene i Egypt og særlig Assyria.

## Den hebraiske Bibelen
Jeroboam IIs kongetid var også perioden til profetene Hosea, Joel, Jona og Amos, som alle fordømte velstand, materialisme, og egenkjærligheten til den israelittiske eliten i sin tid. *Andre Kongebok* i den hebraiske Bibelen (Det gamle testamente), skrevet et århundre senere, fordømmer Jeroboam II for å gjøre «det som er ondt i Herrens øyne», både å undertrykke de fattige og hans støtte til kultsentrene i Dan og Betel, og for opposisjonen til templet i Jerusalem (som lå i det rivaliserende kongedømmet Judea).

Jeroboam IIs navn opptrer kun i *[[Andre Kongebok]]* 13:13; 14:16, 23, 27, 28, 29; 15:1, 8; *[[Første Krønikebok]]* 5:17; *[[Hoseas bok]]* 1:1; og Amos' bok 1:1; 7:9, 10, 11. I alle andre avsnitt er det Jeroboam I, sønn av Nebat, det menes.

## Referanser
Jojakim av Juda

**Jojakim** (*Jehoiakim*) var konge i Judariket fra 608 f.Kr. til 597 f.Kr. og var sønn av Josjia. Han var i en tvangssituasjon mellom Egypts farao Neko II og babylonerkongen Nebukadnesar. Han ble etterfulgt av sin sønn Jojakin.

## Referanser
Rekabitter

**Rekabittene** var ifølge Bibelen etterkommere av kenitten Rekab og hans sønn Jonadab, som hadde vært en embedsmann hos kong Jehu.

Jonadab hadde pålagt sine etterkommere at de ikke skulle drikke alkohol, bo i telt og ikke holde husdyr for å vise at de var utlendinger. Da profeten Jeremia traff på noen av dem, viste det seg at de holdt seg nøye til påbudet. (Jeremia k. 35) Derfor sies det at de i Guds øyne fortjente stor ros, i motsetning til israelittene, som hadde sviktet sin tilbedelse.

Noen muslimer hevder å være etterkommere av rekabittene.

Betegnelsen rekabitter ble også brukt om en religiøs orden som levde på en måte som lignet nasireerne, og som nevnes av Eusebius fra Emesa.

Betegnelsen har blitt brukt i den senere tid av noen avholdsbevegelser, som Independent Order of Rechabites, som ble grunnlagt i Storbritannia i 1835.
Hiskia

**Hiskia** kan henvise til:

* Hiskia av Juda, konge i Judea nevnt i Bibelen
* Hiskia (navn), et mannsnavn
Sakarja av Israel

**Sakarja** (hebraisk: , «Herren har husket») var konge av det nordlige israelittiske Israel og sønn av Jeroboam II. Han ble konge i 38. året til Ussia (Asarja), konge av Judea. William F. Albright har datert hans tid til 746–745 f.Kr. mens E. R. Thiele antar årene mellom 753–752 f.Kr.

## Profeti
Den bibelske fortellingen om hans kongetid er kortfattet fortalt i *Andre Kongebok*. Sakarja styrte Israel i kun seks måneder før han ble myrdet av Sjallum og deretter overtok Israels trone. Det avsluttet Jehus dynasti etter fire generasjoner av hans etterkommere, og således oppfylte profetien i *Andre Kongebok* 10:30.

## Nyere forskning
Nyere forskning gjort ved Walter R. Dolen og Floyd N. Jones antyder at Sakarja faktisk kan ha styrt i hele tolv år framfor kun seks måneder. Argumentet som støtter dette er en tidslinje for de jødiske kongedømmene basert på det sørlige kongedømmet Judea som et referansepunkt istedenfor det nordlige kongedømmet Israel. Ved å basere som på forskning fra Judea framfor Israel har resultert i en fullstendig omarbeidelse av de jødiske kongedømmenes kronologi som er opprettholdt av de bibelske fortellingene samtidig som det gjør det langt enklere å forene tilsynelatende selvmotsigelser i *[[Kongebøkene]]* og *[[Krønikebøkene]]*.

Angående Sakarja av Israel er det verset som viser til figuren på seks måneder fraværende av et enkelt, men betydningsfullt ord. *Begynte*. I dette tilfellet, *Andre Kongebok* 15:8 sier ganske enkelt at: «I det trettiåttende året Asarja var konge i Juda, ble Sakarja, sønn av Jeroboam, konge i Israel. Han regjerte i Samaria i seks måneder.»  Fraværende er ordet *begynte*. Alle andre referanser til en konges regjeringstid omfatter dette ordet. Eksempel: «I det femtende året til Amasja, sønn av Joasj, var konge i Juda, *begynte* Jeroboam, sønn av Joasj, konge i Israel, å regjerte i Samaria.»  Denne bortimot umerkelig forskjellen kan bety ganske mye, en indikasjon på at Sakarja ikke begynte å regjere før i 38. året til Asarja, men ganske enkelt at han styrte 6 måneder inn i det 38. året til Asarja, hvor disse månedene var de siste seks av hva som i virkeligheten var et langt lengre kongedømme. Under dette kronologiske skjemaet er det høyst sannsynlig at Sakarja styrte over Israel fra 784–772 f.Kr. Merk at denne artikkelen har beholdt den tradisjonelle kongetiden ettersom om denne endringen skal tas inn, er konsekvensen at den øvrige kongelisten må etterlignes.

## Andre som het Sakarja
* Sakarja, sønn av ypperstepresten Jojadas, som på Joas tid var rasende over det avguderiet som han mente trengte inn i Juda. Derfor ble han med kongens vitende steinet i templet (*[[Andre Krønikebok]]* 24:20ff).
* Profet Sakarja som var samtidig med kong Ussia, (*Andre Krønikebok* 26:5)
* Sakarja, en av Jesajas samtidige (*[[Jesajas bok]]* 8:2)
* Sakarja, en av de små skriftprofetene, sønn av Berekja og sønnesønn av Iddo, som sammen med Serubabel vendte tilbake fra det babylonske fangenskap, og som sammen med profeten Haggai ivret for gjenoppbyggingen av templet (*[[Sakarjas bok]]* 1:1.)

## Referanser
Ela av Israel

**Ela** (hebraisk: ; gresk: Ἠλά; latin: Ela) var sønn av Basja som etterfulgte ham som den fjerde kongen av kongedømmet Israel («tistammeriket»). Bibelforskeren William F. Albright har datert Elas kongedømme til 877–876 f.Kr, men Edwin R. Thiele mener han var konge fra 886 til 885 f.Kr. Hans tid som konge varte i overkant av et år.

Kapittel 16 av *[[Første Kongebok]]* i den hebraiske Bibelen (Det gamle testamente) forteller hvor den berusede Ela ble myrdet i Tirsa, og deretter hele hans familie, av stridsvognleder Simri, som deretter overtok kongedømmet og ble hans etterfølger.

Ela var samtidig med Asa, konge av Judea.

## Referanser


## Eksterne lenker
* Nettbibelen: ''Første Kongebok'' 16
Jotam av Juda

**Jotam** (hebraisk: , *Yôṯām*; «Gud er perfekt»; gresk: Ιωαθαμ; latin: *Joatham*) var konge av det sørlige israelittiske Judea og sønn av kong Ussia av Judea og Jerusja, datter av Sadok.

Han tok tronen da han var 25 år gammel og styrte fra Jerusalem i 16 år. William F. Albright har datert hans styre til 742 &ndash; 735 f.Kr.. Edwin R. Thiele har datert ham som medkonge med Ussia fra 751/750 f.Kr. og hans tid som enekonge fra 740/39 til 736/735 f.Kr., på den tid da han ble avsatt av den pro-assyriske fraksjonen til fordel for sin sønn Akas. Hans styre på 16 år startet som medkonge. Thiele har beregnet hans død til 732/731 f.Kr. Han er en også en av de jødiske kongene som er nevnt som i Jesu slekt i Matteusevangeliet i den kristne Bibelen.

Jotams styre var godt; han bygde på Jerusalems murer og han bekjempet fiendene. Han gjorde ammonittene til skattepliktige i flere år.

Han sies å ha gjort det som var rett i Herrens øyne, men folket oppførte seg ikke helt godt. Ellers sies det egentlig lite om ham. Han døde etter å ha regjert i seksten år.

## Referanser
Jotam, sønn av Gideon

**Jotam** (hebraisk: יוֹתָם, «Gud er perfekt» eller «Gud er komplett»; gresk: Ιωαθαμ; latin: *Joatham*) var i henhold *[[Dommernes bok]]* i den hebraiske Bibelen den yngste av dommeren/høvdingen Gideons sytti sønner.

Da halvbroren Abimelek oppkastet seg til konge fikk han alle halvbrødrene sine drept, alle 69 av dem, unntatt Jotam som greide å skjule seg. Hensikten med den bibelske figuren Jotam var at han fungerte som en litterær begrunnelse for at det ville gå galt med Abimelek etter denne og andre ugjerninger. På trygg avstand, «på toppen av Garisim-fjellet», sendte Jotam en forbannelse mot halvbroren i form av en lignelse, og tre år senere ble Abimelek drept på ydmykende vis. Om Jotam står det bare at han flyktet: «Han drog til Be’er og slo seg ned der, av frykt for sin bror Abimelek» og nevnes ikke ytterligere.

## Referanser
Nadab av Israel

**Nadab** (hebraisk: ; «Gavemild/Sjenrøs») var den andre kongen av det nordlige israelittiske tistammeriket Israel. Han var sønn og etterfølger av kong Jeroboam. Basjas historie er fortalt i kapittel 15 i *[[Første Kongebok]]* i den hebraiske Bibelen (Det gamle testamente).

Nadab ble konge av Israel i det andre året til Asa, konge av Judea. William F. Albright har datert Nadabs kongedømme til 901-900 f.Kr, men Edwin R. Thiele mener han var konge i 910-909 f.Kr.

I det andre året av Nadabs kongedømme, mens de beleiret den filistiske byen  Gibbeton i sørlige Dan, brøt det ut en sammensvergelse i hæren til Nadab. Han ble drept av en sine egne kapteiner, Basja, som deretter gjorde seg selv til konge av Israel. Den bibelske standardkommentaren for denne skjebnen er at «Nadab gjorde det som var ondt i Herrens øyne», men årsaken var kanskje heller at en krangel internt i hæren, og Nadab ble betraktet som ikke handlekraftig nok, noe Basja åpenbart var. Da Basja først var blitt konge, sørget han for at hans autoritet ikke skulle bli utfordret av noen fra Nadabs slekt, og utryddet også den: «... slo han i hjel hele Jeroboams hus. Han lot ikke en levende sjel bli igjen av kongeslekten, men utryddet den fullstendig.» 

## Referanser
Asa

**Asa** kan referere til:

* Asa av Juda, ifølge Bibelen en konge i Juda 
* Asa (navn), et fornavn

## Se også
* ASA, en forkortelse for blant annet acetylsalisylsyre eller allmennaksjeselskap.
Shin Young-suk

**Shin Young-suk** (født 17. desember 1964), sørkoreansk håndballspiller som deltok i de olympiske leker 1988 i Seoul.

Young-suk vant en olympisk sølvmedalje i håndball under Sommer-OL 1988 i Seoul. Han var med på det sørkoreanske laget som kom på andreplass i håndballturneringen for menn bak Sovjetunionen

Det var tolv lag som deltok i turneringen. En innledende runde med to grupper med seks lag i hver. Sovjetunionen vant gruppe-A og Sør-Korea gruppe-B og de begge gruppevinnerne var kvalifisert for finalen. Den ble spilt 1. oktober 1988 og resultatet ble 32-25 til Sovjetunionen. Young-suk spilte alle seks kampene i turneringen og scoret ni mål.
 
## OL-medaljer
*  1988  Seoul -  Sølv i håndball, menn  Sør-Korea

## Eksterne lenker
*
Joram av Israel

**Joram** (hebraisk:  var konge av det nordlige israelittiske Israel. Han var sønn av Ahab og fønikiske Jesabel fra Tyr, og han etterfulgte sin bror Ahasja som konge da denne ramlet ut av et vindu og senere døde av skadene. I henhold til *[[Andre Kongebok]]* var det i det femte året av Joram av Israels kongetid da Joram av Kongeriket Juda (med likelydende navn) ble konge mens dennes far Josjafat var (fortsatt) konge og innførte samkongedømme. Forfatteren av *Kongebøkene* snakker om Joram av Israel og Joram av Juda i samme avsnitt, hvilket er forvirrende.

Joram begynte sitt kongedømme i Israel i det 18. året til Josjafat av Judea, og styrte i 12 år. William F. Albright har datert hans tid til 849–842 f.Kr. mens E. R. Thiele tilbyr datoene 852–841 f.Kr. Joram ble den siste kongen av omridedynastiet (Huset Omri).

Han gikk sammen med Josjafat av Judea og edomittene en militær ekspedisjon mot Moab, men oppga beleiringen av Kir-Heres hvor Mesja av Moab hadde forskanset seg. Hans siste kjente hendelse var da han sammen med sin nevø Ahasja, konge av Juda, kjempet uten å lykkes mot hæren til Hasael, konge av arameerne, ved Ramot i Gilead. Her ble Joram såret og det er sannsynlig at nederlaget ved Ramot i Gilead var alvorlig, for mens Joram ble leget ved festningsbyen Jisreel, grep en av hans hærførere, Jehu, anledningen til å gjøre opprør. Jehu drepte Joram og tok deretter Israels trone for seg selv. Forfatterne av Kongebøkene henviste på vanlig vis til at kongen hadde syndet overfor Israels Gud ved å gjøre «det som var ondt i Herrens øyne», men i dette tilfellet fremmes det formidlende omstendigheter: «...men fór ikke så ille fram som sin far og mor. Han fjernet den Baal-støtten som hans far hadde fått laget. Men han holdt fast ved de syndene som Jeroboam, sønn av Nebat, hadde fått israelittene med på...» 

Forfatteren av Tel Dan-stelen, som ble gjenfunnet i 1993-1994 i løpet av de arkeologiske utgravningene av stedet Laisj (Tel Dan), hevdet å ha drept både Ahasja og Joram. Den sannsynlige avsenderen av stelen er Hasael av Aram. Stelen er også av betydning ved at den er kilde utenfor Bibelen som bekrefter disse kongenes eksistens.

## Referanser
Joram av Juda

**Joram** var konge av Juda (tostammeriket). Han var sønn av Josjafat. Han var gift med Atalja, en datter av kong Ahab i tistammeriket. Han ble en grusom konge, og i begynnelsen av regjeringstiden sørget han for å drepe sine brødre. Han ble til sist alvorlig syk og hans innvoller begynte å komme ut. Det sies at da han døde, var det ingen som savnet ham.
Joakas av Israel

**Joakas av Israel** (hebraisk: , *Ya’azania*, i betydningen «Jahve har holdt»; latin: *Joachaz*) var en konge av Israel og sønn av Jehu, i henhold til *[[Andre Kongebok]]* i den hebraiske Bibelen (Det gamle testamente). Bibelforskeren William F. Albright har datert Joakas' kongedømme til 815–801 f.Kr, men Edwin R. Thiele tilbyr datoene 814–798 f.Kr. Et trykksegl datert til slutten av 600-tallet f.Kr. har blitt funnet med inskripsjonen «tilhører Joakas, sønn av kongen».

Joakas styrte i 17 år. Hans fortelling i *[[Andre Kongebok]]* hevder at han innledningsvis var trofast til Jahve, men hans folk også fulgte de religiøse praksisene til huset Jeroboam som omfattet dyrkelsen av en kultisk søyle av modergudinnen Asjera i Samaria. Kongene av arameere, Hasael og Ben-Hadad III, var hans overherre, og lot ham kun ha en hær på 50 ryttere, 10 stridsvogner, og 10 000 fotsoldater. Resten var blitt ødelagt. Da Joakas ba Jahve om «velvilje», angret Gud seg og sendte en «redningsmann» slik at «israelittene bo i fred som før». Denne «redningsmannen» er ikke spesifisert, men ettersom ethvert angrep fra arameere ble tolket som Guds straff, må «redningsmannen» være den assyriske kongen, Adad-Nirari III (810-783 f.Kr.) som kom tronen mens Joakas var konge. Han fungerte som en «redningsmann» for Israel da han angrep og knuste Damaskus i 803 f.Kr. og således brakte avlastning for Israel fra den arameiske undertrykkelsen.

## Referanser
Joakas av Juda

**Joakas**, også kalt Sjallum, var konge av tostammeriket (600-tallet f.Kr.). Han var sønn av Josjia og ble satt inn som konge av farao etter Josjias død. Han regjerte bare i tre måneder og ble så tatt til fange. Han ble etterfulgt av sin bror Jojakim.

## Referanser
Amasja (prest)

**Amasja** er en person som nevnes i Amos' bok. Han var offerprest for gullkalvene i Betel. Han levde samtidig med Amos og ble fordømt av ham.

## Referanser
Sjallum av Israel

**Sjallum** (hebraisk: ; «enighet») var konge av det nordlige israelittiske Israel og sønn av Jabesj. Han «fikk i stand en sammensvergelse mot Sakarja. Han slo ham i hjel i folkets påsyn og ble konge i hans sted.»  Han styrte i bare en måned, i henhold til *[[Andre Kongebok]]*, før sadisten Menahem, som «skar opp alle kvinnene som var med barn», kom til Samaria og slo han i hjel Sjallum, og ble konge i hans sted.

Han ble konge i 38. året til Ussia, konge av Judea. William F. Albright har datert hans tid til 745 f.Kr. mens E. R. Thiele kom fram til datoen 752 f.Kr.

## Referanser


## Eksterne lenker
* «Shallum», *Bible Encyclopedia*
Ahasja av Israel

**Ahasja** (hebraisk:  – *&#702;Ăḥazyā́hû*, også  – *&#702;Ăḥazyâ*; i eldre oversettelser *Akasja*) var konge av det nordlige israelittiske Israel. Han var sønn og etterfølger av Ahab, og moren var fønikiske Jesabel fra Tyr. William F. Albright har datert hans tid til 850–849 f.Kr. mens E. R. Thiele tilbyr datoene 853–852 f.Kr. Hans tid som konge ble kort, knappe to år, da han falt ut av et vindu og døde av skadene.

Han må ikke forveksles med Ahasja av Juda, som var hans nevø.

## Styre
I løpet av Ahasjas kongetid gjorde Mesja av Moab opprør mot hans autoritet. Moabittene pleide å betale skatt av lam og ull fra værer til Israels konge, men da Ahab døde, forsøkte de å få brutt denne avtalen. Kongeriket Israel gikk til krig mot Moab. Denne hendelsen er nedtegnet på Mesjastelen og med omfattende inskripsjon på moabittenes språk.

Ahasja allierte seg med Josjafat, konge av Juda for å få i gang igjen den maritime handelen med Rødehavet. I henhold til Andre Krønikebok: «Han gikk sammen med ham om å bygge skip som skulle gå til Tarsis. De bygde skipene i Esjon-Geber.»  Tarsis er et mytisk sted i Bibelen med ulik mening. Byen Esjon-Geber ligger i nærheten av dagens Eilat ved Rødehavet, og dagens Etiopia og kanskje vestkysten av India var de sannsynlige målene for handelen. Bibelen slår fast at skipene forliste og årsaken var igjen Guds straff for de to kongenes uspesifiserte «synd».

Ahasja fikk en for tidlig død da han falt ut av vinduet fra «sin loftssal i Samaria og ble hardt skadet.» Han skal da ha sendt bud til Ekron for å spørre Baal-Sebub om han ville overleve, og den åpenbart fiendtlig innstilte forfatteren av *Andre Kongebok* hevdet at Israels Gud straffet Ahasja da med døden for sitt kjetteri. Han ble etterfulgt av sin bror Joram.

## Fotnote


## Referanser


## Eksterne lenker
* «Ahaziah, King of Israel», *Jewish Encyclopedia*
* «Meaning and etymology of the name Ahaziah», *Abarim Publications*
Ahasja av Juda

**Ahasja** (hebraisk:  – *&#702;Ăḥazyā́hû*, også  – *&#702;Ăḥazyâ*; i eldre oversettelser *Akasja*) var konge i tostammeriket, sønn av Joram og Atalja og nevø av Ahasja av Israel. Han ble drept under Jehus oppstand.

## Fotnoter



## Referanser
Joasj av Israel

**Joasj** (hebraisk: , *YeHO'aSh*  eller , *YO'aSh*; latin: *Joas*; fl. ca. 790 f.Kr.), hvis navn betyr «Jahve har gitt», var en konge av Israel og sønn av Joakas. Han var den 12. konge av Israel og styrte i 16 år. Bibelforskeren William F. Albright har datert Joakas' kongedømme til 801–786 f.Kr, men Edwin R. Thiele tilbyr datoene 798–782 f.Kr. Da Joasj kom på tronen var det i en periode hvor kongedømmet Israel stadig ble angrepet av [Arameere|arameerne] (i dagens Syria) og deres konge Hasael reduserte de landområdene som israelittene kontrollerte. Informasjonen om Joasj er nesten utelukkende fra *[[Andre Kongebok]]* hvor verdslig framgang og tilbakegang tolkes kun i en religiøs sammenheng av Guds belønning eller straff.

Senere i sitt styre var Joasj involvert i en krig med Amasja, konge av Judea. Joasj beseiret Amasja fullstendig ved Beit Shemesh på grensen av Dan og Filistia. Joasj avanserte deretter mot Jerusalem, brøt ned deler av muren, og fraktet vekk skatter fra tempelet og palasset. Kort tid etter slaget døde han og ble gravlagt i Samaria.

I henhold til Andre Kongebok var Joasj syndig og gjorde onde i henhold til Jahve  ved at han tolererte dyrkelse av gullkalven, men tross alt dyrket han også Jahve. Han æret profeten Elisja, og gråt ved hans sengeleie da han var døende. Ved dette møtet forutså Elisja at han ville beseire arameerne tre ganger. Det ble sannspådd.

## Synder
I sine 16 år som konge over Israel ledet Joasj israelittene gjennom en rekke slag og kriger. Han beseiret Amasja av Judea, men han hadde advart Amasja først: 
:«Tistelen i Libanon sendte en gang bud til sedertreet i Libanon og sa: La min sønn få din datter til kone! Men et av villdyrene i Libanon kom forbi og trampet tistelen ned. Du har slått edomittene, og derfor er du blitt overmodig. Nøy deg nå med den æren du har, og hold deg hjemme! Hvorfor vil du styrte deg i ulykke så du går til grunne, og Juda med deg?» 

Som den vanlige forklaring på nederlag og ulykker hadde Amasja, til tross for at «han gjorde det som var rett i Herrens øyne», ikke vært streng nok i religiøse saker. Det førte til at han tapte for Joasj og Jerusalem ble herjet. Amasja ble tatt til fange og deretter tok han sitt eget liv.

Joasj dro deretter for å besøke den døende profeten Elisja som forutså at Joasj ville beseire arameerne tre ganger, ikke fem eller seks, det ble hans ulykke. Hans påståtte synder overfor Jahve ble oppsummert i *Første Kongebok*: «Men du har gjort mer ondt enn alle dem som var før deg. Du har gått og laget deg andre guder og støpte gudebilder. Slik har du gjort meg rasende. Du har vendt meg ryggen.» 

Joasjs bestefar Jeroboam hadde også gjort Gud sint ved å tillate dyrkelse av gulvkalven. Ikke bare han tillatt det, men også gitt ofre av kalver han selv hadde forberedt, og ifølge *[[Første Kongebok]]* hadde disse tradisjonene fortsatt. I tillegg skal Joasj også ha akseptert gudene til Edom, et rike som lå lengre sør.

## Referanser
Barbapappa

**Barbapappa** er navnet på en fiktiv tegnefigur med opprinnelse fra barnebøkene forfattet av Annette Tison og Talus Taylor. Figuren dukket for første gang opp i barneboken *Barbapappa* i 1970. Boken har senere blitt oversatt til tretti språk. Navnet kommer av det franske ordspillet «barbe a papa» som betyr sukkerspinn (direkte oversatt: pappas skjegg).

De fargerike bøkene vekket raskt stor interesse da de ble utgitt, og allerede i 1974 ble det sendt 45 episoder av tegnefilmer basert på boken om Barbapappa.  Selv om Barbapappaserien var fransk, ble produksjonen av tegnefilmene utviklet gjennom et nederlandsk og japansk samarbeidsprosjekt. De originale stemmene ble spilt inn av japanerne Kaneta Kimotsuki og Noriko Obara. Serie nummer to kom i 1977 bestående av 48 episoder, og den tredje kom i 1999 med 20 episoder.

## Barbafamilien
* Barbamamma, kone
* Barbazoo (Barbidou), en gul gutt, interesse for dyr
* Barbalala (Barbalala), en grønn pike, interesse for musikk
* Barbabok (Barbotine), en oransje pike, interesse for bøker
* Barbasterk (Barbidur), en rød gutt, interesse for sport og matglad
* Barbafin (Barbabelle), en lilla pike, interesse for skjønnhet
* Barbaflink (Barbibul), en blå gutt, interesse for naturvitenskap
* Barbagod (Barbouille), en svart, pelskledd gutt, interesse for kunst

## Bøker
* *Barbapappa* (1970)
* *Barbapappas reise* (Le voyage de Barbapapa, 1971)
* *Barbapappas nye hus* (La maison de Barbapapa, 1972)
* *Barbapappa og arken* (L'arche de Barbapapa, 1974)
* *Barbapappas skole* (L'école de Barbapapa, 1976 
* *Barbapappas teater* (Le théâtre de Barbapapa, 1978)
* *Barbapappas tre* (L'arbre de Barbapapa, 1991)
* *Barbapappas ferie* (Les vacances de Barbapapa, 1995 
* *Barbapappas vinter* (L'hiver de Barbapapa, 2004 
* *Barbapapa sur mars* (2005)

## Eksterne lenker
*
Amasja av Juda

**Amasja** var konge i Judariket i perioden 801–773 f.Kr. Han etterfulgte sin far Joasj. 

Amasja ble sagt å gjøre det som var rett, men ikke av hele sitt hjerte. Hans regjeringstid begynte godt, men endte ganske dårlig. 

Han drog ut i krig mot edomittene og beseiret dem. Etter det begynte han å vende seg til avgudsdyrkelse. Siden gikk han til krig mot kong Joasj av Israel (tistammeriket). Dette førte til at han fikk problemer. Imidlertid fortsatte han sitt styre etter at Joasj var død. Til sist kom det til et opprør mot ham og han ble myrdet. Morderne ble etterpå hevnet og sønnen Ussia ble konge.

## Referanser
Stenersens Konfeksjonsfabrik

**Stenersens Konfeksjonsfabrik** var en tekstilbedrift i Oslo. Den ble etablert i 1897, og produserte herreklær.
 
## Se også
*Tekstilindustri

## Eksterne lenker
* Beskrivelse av norske tekstilbedrifter – Norsk Museumsnettverk for industrihistorie.
Joasj av Juda

**Joasj** var konge i Judariket, sønn av kong Ahasja. Da dennes mor Atalja tok makten og prøvde å utrydde kongefamilien, ble Joasj, dengang et lite barn, reddet og holdt skjult av presten Jojada, som noen år etter lot ham utrope til konge og Atalja drepe. Etter lengre tids styre begynte Joasj å handle mer og mer dårlig, og ble til slutt drept av to menn ved hoffet.

## Referanser
Joh. Aass & Co

** Joh. Aass & Co ** var en tekstilbedrift i Oslo. Den ble etablert i 1913, og produserte trikotasje (strikkede klær). Bedriften hadde lokaler i Youngs gate 7. 

## Referanser
Gustav Skogsfjord

**Gustav Skogsfjord AS** var en tekstilbedrift i Oslo. Den ble etablert i 1910, og produserte dongeri og skjorter. Bedriften hadde lokaler i Christian Krohgs gate 30.

## Referanser